cyanic-selkie/wikianc huggingface dataset:
Jessica Jislová
Jessica Jislová (født 28. juli 1994) er en tsjekkisk skiskytter.
Hun representerte Tsjekkia under Vinter-OL 2018 i Pyeongchang, hvor hun ble nummer 62 på normaldistansen.
Nord-Varanger
Nord-Varanger er en tidligere selvstendig kommune i Finnmark, opprinnelig del av Vadsø formannskapsdistrikt. I tidligere tider skilte man mellom Vadsø kjøpstad og Vadsø landsogn, men i kommunal forstand var de én enhet til 1. januar 1894 da landsognet tok navnet Nord-Varanger og ble egen kommune med 1 296 innbyggere.
1. januar 1964 ble Nord-Varanger slått sammen med Vadsø til den nye Vadsø kommune. Nord-Varanger hadde ved sammenslåingen 1 587 innbyggere.
Himmelske åpenbaringer
Himmelske åpenbaringer (svensk Himmelska uppenbarelser, latin Reuelaciones celestes) er en svensk bok fra middelalderen som inneholder den hellige Birgittas åpenbaringer, hele syv hundre til sammen. Disse ble angivelig gitt til henne i form av en dialog mellom henne selv og hennes himmelske samtalepartnere – Jesus Kristus, jomfru Maria, og i enkelte tilfeller helgenen sankt Agnes.
Birgitta ble gift i 13-årsalderen til stormannen Ulf Gudmarsson av Ulvåsa i Östergötland, Hun fødte åtte barn, og tilhørte selv de rikeste slektene i Sverige. Både hun og ektemannen var meget troende, og de valfartet sammen til hellige steder, blant annet i Nidarosdomen i Trondheim i 1339. Da ektemannen død i 1344 begynte Birgitta oftere å få åpenbaringer, og hun kjente seg kallet til å bli «Kristi brud og språkrør» (canale).
Det var fra hennes liv som stormannshustru hun hentet sine lignelser, fra brygging, baking og barnepass. De religiøse åpenbaringene, som i stor grad bygde på det gamle testamentes profetbøker og Johannes' åpenbaring ga materiale til hennes syner, men det var også rasende refselser av moralsk forfall, om politiske motsetninger og om hennes eget program for å reformere kirken.
Miloš Nikić
Miloš Nikić (født 31. mars 1986) er en serbisk volleyballspiller. Han representerte landet sitt under Sommer-OL 2012 i London, der laget hans ble slått ut i gruppespillet.
Himmelske åpenbaringer
Jesu lidelse og sorg over dem som vender ryggen til ham og hans lidelse, forblir viktige temaer i Birgittas Kristusmystikk. Hun er eidetiker – bildet og betraktningen er det som står sentralt i hennes fromhet. Både syn, hørsel og luktesans hører med til hennes meditative begavelse og hun mente selv at hun kunne lukte ugudelighet i et annet menneske. Hun fikk også praktiske instrukser fra Kristus som den lange Frelserens klosterregel, en detaljert ordensinstruks for det kloster han ville at hun skal grunnlegge til Marias ære i Vadstena. Kort tid før hun døde rakk Birgitta å dra på pilegrimsferd til Det hellige land. Her fikk hun to betydningsfulle visjonsåpenbaringer, en detaljert visjon om korsfestelsen i Jerusalem og en fødselsvisjon mens hun mediterte i Fødselskirken i Betlehem. Disse ble mottatt som en troverdig avbildning av hvordan Jesu fødsel skjedde i store kretser innen den romersk-katolske kirke.
KV «Chieftain»
KV «Chieftain» er et ankerhåndteringsfartøy bygget i 1982 som inngikk i Kystvaktens tjeneste fra starten av 2006 til 12. februar 2009. Fartøyet ble innleid av Remøy Management i påvente av de nye skipene i Barentshav-klassen.
Fartøyet ble fulgt av en rekke problemer i løpet av sin korte tid i Kystvaktflåten. En undersøkelseskommisjon nedsatt i 2007 skriver i sin rapport at fartøyet ved overtakelsen angivelig ga «et skrekkelig førsteinntrykk». Det ble det meldt om eksos i innredningen, og flere av mannskapet på KV «Chieftain» har i etterkant av tjenesten fått redusert lungekapasitet som følge av problemer med skorsteinene.
Jernbane i Den dominikanske republikk
Jernbane i Den dominikanske republikk tilbys av ett statsselskap og flere private operatører (i hovedsak i forbindelse med sukkerplantasjer og -raffinerier) over et linjenett med en total lengde på 1 139 kilometer:
Ken Dickson
Ken Dickson (født 1. juli 1946, død 15. februar 2013) var en skotsk rullestolcurlingspiller. Han representerte Borders Wheelchair Curling Club, og var visepresident i klubben.
Dickson satt i rullestol på grunn av multippel sklerose, en diagnose han fikk i 1995. Han måtte begynne med rullestol i 1997, og prøvde rullestolcurling første gang våren 2001, i The Borders Ice Rink i byen Kelso. Han spilte i to VM for Skottland, noe som har resultert i to gull. Under VM i 2002 spilte han for England.
Storbritannia er representert samlet i OL og Paralympics, og Skottland stilte derfor ikke eget lag. Dickson var i Paralympics i 2006 reserve for Storbritannia, og fikk der sølv.
Rotbladbiller
Både larvene og de voksne (imago) er planteetere. Det er bare én norsk art, geiteramsbladbille.
Rotbladbiller tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Larveutviklingen tar to år eller mer. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Systematisk inndeling med europeiske arter
Stammen Synetini, er noen ganger inkludert i rotbladbiller, men den har tradisjonelt vært regnet som egen underfamilie Synetinae (som her), av Chrysomelidae (bladbiller), det vil si som søstergruppe til rotbladbillene.
Oversikten har med europeiske arter.
Lov og orden: New York
Lov og orden: New York (originaltittel: Law & Order: Criminal Intent) er en amerikansk TV-serie om en gruppe etterforskere ved enheten for alvorlig kriminalitet (Major Case Squad) i New York-politiet. Serien er en spin-off fra Lov og orden, men fokuserer i større grad på de kriminelles handlinger, fremfor å fokusere nærmest utelukkende på politiet og påtalemyndigheten.
I Norge ble serien første gang vist 29. mars 2005 på NRK2, under tittelen Lov og orden: New York.
Cheltenham
Cheltenham (også kjent som Cheltenham Spa) er en by og et administrativt distrikt i Gloucestershire, England. Det er lokalsiert i enden av Cotswolds. Byen har tradisjonelt vært et kursted, og mottoet er Salubrias et Eruditio, «Helse og utdanning».
Cheltenham er også et sentrum for galoppsporten steeplechase. Gullcopen er hovedhendelsen i Cheltenham-festivalen som holdes hvert år i mars. Byen er også vert for flere kulturfestivaler: Greenbelt, Cheltenhams litteraturfestivalen, jazzfestival, vitenskapsfestival, musikkfestival, og mat og drikkefestival.
Beskrivelse
Den ligger i ytterkanten av Cotswolds, og har siden man fant mineralvannkilder i 1716 vært et kursted og turistmål. Vannet regnes ikke lenger for å være av drikkevannskvalitet, spesielt ikke etter at man i 2004 fant at rørene fra kilden var for dårlige. Byen har på grunn av tilstrømningen av besøkende vært velstående, og er i dag kjent som et handlested, med varehuset Cavendish House som den meste kjente butikken, og som hjem for flere kjente privatskoler: Dean Close, Cheltenham College og Cheltenham Ladies' College. Man finner også Pate's Grammar School der.
Internasjonalt er byen mest kjent for hestesport. Cheltenham Racecourse, i forstaden Prestbury, er Storbritannias viktigste arena for National Hunt racing, det vil si flere former for sprangridning. Cheltenham Gold Cup arrangeres normalt i midten av mars hvert år. Fordi den faller på samme tid som St. Patricks dag velger svært mange irske hestesportentusiaster å legge feiringen dit, og Cheltenham Festival, som arrangeres samtidig som cupen, preges gjerne av dette. En annen viktig årlig festival er Greenbelt, en kristen kunst- og musikkfestival. Det er også mindre festivaler for jazz, litteratur og vitenskap.
Det lokale fotballaget, Cheltenham Town FC, spiller i Football League. I Norge har Cheltenham Town FC en supporterskare i Cheltenham Town Supporterklubb I Norge.
Ved siden av turisme er lett industri, særlig innen matforedling, luftfart og elektronikk, viktig for byens økonomi.
Government Communications Headquarters (GCHQ), det britiske etterretningstjenestens avdeling for signaletterretning, har sine lokaler i Cheltenham. Bygningen de holder til i er kjent for sine uvanlige «smultringform».
Jernbanestasjonen betjener tog på linjen mellom Bristol og Birmingham, hvilket betyr at man har gode forbindelser til resten av Storbritannia.
Blant kjente mennesker fra Cheltenham finner man komponisten Gustav Holst, polfareren Edward Adrian Wilson, medisineren Edward Jenner og musikeren Brian Jones.
Julia Ransom
Julia Ransom (født 4. februar 1993) er en canadisk skiskytter.
Hun representerte Canada under Vinter-OL 2018 i Pyeongchang, hvor hun ble nummer 74 på normaldistansen.
Nanna Kiønig
Nanna Kiønig (født 15. februar 1876 i Saltdal, død april 1954 i Seljord) var en norsk maler.
Karriere
Nanna Kiønig fikk en meget solid kunstnerisk utdannelse selv om hennes far ikke var begeistret for hennes planer. I årene 1911–1913 gikk Nanna Kiønig på Statens kunstakademi under Christian Krohg. Hun var også elev hos Oda Krohg. Sin formelle utdannelse avsluttet hun ved en malerskole i Stockholm i 1915. Debututstillingen til Nanna Kiønig fant sted i Christiania Kunstforening i 1919. Her viste hun en rekke landskapsmalerier som ble holdt i kraftige farger utført med brede uvørne strøk. Hun hentet ofte motivene sine fra Telemarks fjellbygder etter at hun og Ture Holm slo seg ned her. Fram til sin død i Seljord i april 1954 stilte hun og Ture jevnlig ut sine malerier på separatutstillinger i østlandsområdet, blant annet på Rjukan og Gjøvik. Hvert år hadde de utstillinger i Sverige og solgte godt.
Mettingen
Mettingen er en tysk landsby lokalisert nordvest i bundesland Nordrhein-Westfalen. Landsbyen har 12 259 innbyggere.
ISO 3166-2:MY
ISO 3166-2:MY er Malaysias del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
Hver kode består av to deler, atskilt av en bindestrek. Første del er MY, ISO 3166-1 alfa-2-koden for Malaysia. Andre del er to sifre:
Marcel Lychau Hansen
Marcel Lychau Hansen, bedre kjent som Amagermannen, (født 2. oktober 1965 ) er en dansk voldtektsforbryter og dobbeltmorder som i Københavns Byret den 22. desember 2011 ble idømt fengsel på livstid for ett rovmord, ett sexdrap samt seks voldtekter, herav én firedobbel, begått i tiden fra den 16. februar 1987 til den 25. september 2010.
Marcel Lychau Hansen ble født den 2. oktober 1965. Han vokste opp i Tilburg Allé i Dragør på Amager. Han gikk på Skelgårdsskolen i Tårnby. Lychau stiftet familie på Holdkærs Ager i Kastrup i 1988 med en ungdomskjæreste. De ble aldri gift og gikk fra hverandre etter nesten 20 års samliv i 2007. Sammen fikk de to sønner.
Tidligere beskjeftigelse
Lychau Hansen arbeidet i 1980-årene som flyttemann i storebrorens flytteforretning tilknyttet 3x34 samt frem til sin anholdelse arbeidet han de siste ca. tolv år på nattskift som rengjøringsmann for SAS i hangaren i Københavns Lufthavn. Dessuten har han også vært aktiv fotballspiller i Sundby Boldklub, og han var inntil sin anholdelse aktiv fotballtrener for FC Amager og sist AB Tårnby, hvor han sa opp dagen før han ble anholdt.
Rovmordet på Edith Andrup i 1987
Den 16. februar 1987 ble en gjerningsmann lukket inn hos den 73-årige enkefrue Edith Louise Andrup (9. april 1913 – 16. februar 1987) i hennes leilighet på Brøndkærvej i Valby. Her bedøvet han Edith med eter hvoretter han drepte henne ved å kvele henne med sine bare hender. Etter mordet stjal han hennes smykker og penger og etterlot seg et tent stearinlys samt fire åpne gassbrytere i kjøkkenet i et forsøk på å sprenge leiligheten. Marcel Lychau Hansen skulle ifølge tiltalen én måned innen mordet ha hjulpet Edith som flyttemann med å flytte hennes møbler. Lychau Hansen ble avhørt flere ganger av politiet i 1987, men ble aldri siktet for mordet før 2010. Ved Københavns Byret den 22. desember 2011 ble han dømt skyldig for rovmordet, men også for forsøk på brannstiftelse som kunne bringe andre menneskers liv i fare.
Voldtekter
Marcel Lychau Hansen var tiltalt for syv voldtekter.
Firedobbel voldtekt i 1995
Den 19. oktober 1995 brøt han seg inn i en villa i Ingolfs Allé på Amager, hvor han bakbandt og voldtok to piker på 14 år, en pike på 15 år samt en kvinne på 23 år. Etter voldtektene stjal han sølv- og gullsmykker til en verdi av dengang på 65.000 kroner. Ytterligere stjal han et dankort, som han hevet 2.000 kroner for ved forskjellige minibanker i lokalområdet. Noen av smykkene ble funnet hos Lychau Hansens eldste sønn under en ransakning i desember 2011.
Kollegievoldtekten i 2005
Den 3. mai 2005 brøt han seg inn på et kollegieværelse på Amagerkollegiet nær Ørestad på Amager, hvor han voldtok en 24-årig kvinne i to timer – imens han truet henne med en kniv og ga henne bind for øynene. Under voldtekten hadde han også drukket melk fra hennes kjøleskap. Lychau Hansen ble tiltalt for voldtekten fordi man fant belastende DNA-spor på melkekartongen fra offerets kjøleskap, samtidig med at det ble funnet håndavtrykk som matchet hans, på høyre dørkam av offerets badeværelsesdør.
Sexovergrep i 2007
Den 22. juli 2007 ble en 47-årig kvinne trukket inn på et grønt område ved Vangede Kirke i Vangede nær Gentofte, hvor gjerningsmannen tok hennes belte av og spendte det om halsen på henne, mens han tvang henne til oralsex. Kvinnen holdt på å bli kvalt under sexovergrepet. Lychau Hansen var siktet for voldtekten, men på grunn av manglende DNA-materiale og beviser ble han ved Københavns Byret den 22. desember 2011 frikjent for voldtekten.
Kolonihave-voldtekten i 2010
Den 25. september 2010 ble en 17-årig pike overfalt, voldtatt og truet med en kniv til oralsex i et kolonihaveområde på Amager. Da gjerningsmannen flyktet fra stedet, mistet han sitt kondom få meter fra gjerningsstedet. Politiet fant ut av at DNA-en var identisk med det DNA man hadde funnet på en melkekartong etter voldtekten på Amagerkollegiet i 2005 og på liket av Lene Buchardt Rasmussen i 1990.
Anholdelse
Lychau Hansen ble den 12. november 2010 anholdt på sin bopel, Danshøjvej 56 i Valby, siktet for sexdrapet på Lene Buchardt Rasmussen og to voldtekter. Han ble dagen etter, den 13. november 2010, fremstilt i grundlovsforhør i Københavns Byret, hvor han ble varetektsfengslet frem til den 8. desember 2010. Han ble overført til Vestre Fængsel, hvor han satt i frivillig isolasjon. Efterfølgende fikk han forlenget sin varetektsfengsling og ble ytterligere siktet for ett drap mere samt seks voldtekter.
På dagen for anholdelsen ble Lychau Hansens hjem ransaket og politiet fant en kondompakke av merket Thin fra det svenske kondomfirma RFSU, samme merke som var anvendt ved kolonihave-voldtekten i 2010.
Rettssaken
Rettssaken mot Lychau Hansen begynte i Københavns Byret den 2. november 2011 og varte frem til den 22. desember 2011. Lychau Hansen nektet seg skyldig i alle anklager. Anklageren nedla påstand om fengsel på livstid, mens forsvareren nedla påstand om en tidsbestemt straff. Marcel Lychau Hansen ble den 19. desember 2011 dømt skyldig i to drap og seks voldtekter samt forsøk på brannstiftelse. Tre dager senere, den 22. desember, ble straffen utmålt til fengsel på livstid. Lychau Hansen anket ikke dommen.
Fengsel
Lychau Hansen satt under sin varetektsfengsling i Vestre Fængsel. Etter dommen ble han sittende i Vestre Fængsel. Han ble i juni 2012 overført til Anstalten ved Herstedvester, men ble den 23. juli 2012 tvangsflyttet til Statsfængslet Østjylland fordi man mener at han er flukttruet og fordi han har avvist å motta noe av fengslets tilbud, såsom terapi, psykologer og psykiatrisk bistand.
Sædplan
Den 15. desember 2011 kom det til politiets kjennskap at Lychau Hansen hadde smuglet ut brev og sin egen sæd fra Vestre Fængsel, hvor han satt varetektsfengslet. Lychau Hansens sønns kjæreste avleverte fire brev samt en avklippet spiss fra en gummihanske med hans sæd til Nordsjællands Politi i Frederikssund. Lychau Hansen sendte i alt åtte brev til sin sønn med sæd, spytt og hår pakket inn i gummidutter. Han oppfordret sønnen til å overfalle en tilfeldig kvinne og anbringe materialet på vedkommende. På den måten ville politiet finne hans DNA, mens han selv satt i fengsel. Dermed ville det etter Lychau Hansens oppfattelse være bevist at det i Danmark var en annen person med DNA nøyaktig tilsvarende hans eget, og at dommen over ham således var feil. I ett av brevene til sin sønn hadde han skrevet følgende instrukser: «Du skal ikke slå nogen ihjel for mig, højst slå en eller anden ned og plante DNA.»
Lychau Hansen og sønnen ble begge siktet, men politiet oppga dog efterfølgende å tiltale sønnen i retten. Lychau Hansen innrømmet at det var hans DNA. Han ble den 25. juni 2012 i Københavns Byret dømt skyldig i å ha oppfordret sin sønn til å begå voldtekt. Marcel Lychau Hansen fikk ikke en tilleggsstraff da han allerede avsoner lovens strengeste straff, men dommen kan bli aktuell når det på et tidspunkt skal vurderes om han skal prøveløslates. Lychau Hansen anket ikke dommen.
North Cornwall
North Cornwall (kornisk Kernow Kledh) var et administrativt distrikt i Cornwall, England. Administrasjonssenteret var Wadebridge. Det ble innlemmet i det nyopprettede Cornwall Unitary Council 31. mars 2009.
Mihajlo Mitić
Mihajlo Mitić (født 17. september 1990) er en serbisk volleyballspiller. Han representerte landet sitt under Sommer-OL 2012 i London, der laget hans ble slått ut i gruppespillet.
Miranda Sings
Miranda Sings er en rollefigur som er skapt og spilt av den amerikanske skuespilleren Colleen Ballinger. Miranda tror hun er bedre enn alle andre til alt, spesielt synging, noe hun viser hele verden når hun legger ut videoer av seg selv på Youtube, i håp om å bli superstjerne. Dessverre er det få som synes hun har noe talent, og hun for derfor mange «haters».
Mange elsker denne figuren, selv om den er skapt for å være så irriterende og smakløs som mulig. En av grunnene til at «Miranda» ble så kjent var at det i starten ikke var tydelig at det var en fiktiv person, og det var mange som delte Youtube-videoene i den tro at dette var en ekte person.
Miranda
YouTube-figuren ble laget for å være en parodi av alle som la ut videoer av dem selv hvor de synger. Miranda sier selv at talentene hennes er synging, dansing, skuespill, magi, og å være modell, men først og fremst sang. Siden 2008 har Ballinger vært på turne med figuren i både USA, Canada, og enkelte land i Europa. Under opptredenen fremfører hun sine favorittsanger og store ballader, samt magitriks, duetter, og sangtimer for andre kjendiser som blant andre Ariana Grande, Fifth Harmony og Tori Kelly. Hun har også hatt en gjesteopptreden i tv-programmet Victorious på Nickelodeon, i tillegg til å ha vært til flere intervjuer i YouTube-verdenen.
YouTube-kanalen
På YouTube-kanalen MirandaSings, viser Ballinger videoer av den komisk talentløse, sære, og egoistiske rollefiguren som selv mener hun er bedre enn alle andre. Eksempler på typiske videoer er sangvideoer, Q&As, spørsmål fra seere, og diskusjoner om ting hun som oftest misforstår. I tillegg snakker hun om kritikken hun får fra sine «haters», de som misliker henne. Kanalen har over 10 millioner følgere.
Orthotrichus
Orthotrichus er en slekt av løpebiller i delgruppen (underfamilien) Platyninae.
Utseende
Små til middelsstore (ca. 5-7 millimeter), slanke, blanke, mørke løpebiller, ofte med lysfarget ytterkant. Oversiden er spredt kledt med oppstående hår. Antenner og bein er gjerne rødlige.
Utbredelse
Slekten er utbredt i Afrika inkludert Madagaskar og Asia.
Kjønrøk
Kjønrøk (omdannet fra lavtysk: kinrok; kin «kvae­rik furu» + rok «røyk») er et sotpulver som i tidligere tider ble brukt som svart pigment i trykksverte, oljefarge og tusj. Det ble fremstilt ved ufullstendig forbrenning av kvaerik ved av furu.
Stefani Popova
Hun representerte Bulgaria under Vinter-OL 2018 i Pyeongchang, hvor hun ble nummer 77 på normaldistansen.
Repatriering
Repatriering (fra latin repatriare, å sende noen tilbake til hjemlandet) er en betegnelse som brukes for å beskrive prosessen der en person med opphold utenfor eget hjemland sendes hjem. Betegnelsen er i særlig grad benyttet i sammenheng med at soldater eller flyktninger sendes til sine hjem, etter å ha deltatt hhv. direkte eller indirekte i krig. Betegnelsen brukes også i sammenheng med hjemtransport av personer som av medisinske årsaker ikke kan besørge dette selv på reise utenfor eget hjemland. Særlig i forbindelse med personskade eller sykdom på reise, der forsikringsselskap etter dekning besørger slik transport.
Repatriering brukes også om løslatelse og hjemtransport av krigsfanger som holdes fengslet uten lov og dom, hvor «løslatelse» ikke er en dekkende beskrivelse.
Vickers Virginia
Vickers Virginia var et britisk bombefly. Prototypen fløy første gang 24. november 1922, og de seks første serieproduserte flyene ble levert fra 1924 som Virginia Mk III. Disse ble fulgt av tre Virginia Mk IV, som skilte seg fra Mk III ved at den kunne ta en større bombelast. Virginia Mk V introduserte et tredje midtstilt haleparti, og ble produsert i 22 eksemplarer. Med Virginia Mk VI ble også de øverste vingene lett tilbakestrøket, de tidligere variantene hadde kun de nederste vingene tilbakestrøket, og 25 fly av denne varianten ble produsert. Virginia Mk VII hadde et forlenget skrog, endret neseparti og forbedringer som gjorde det lettere å fly. 11 fly ble produsert, og 38 fly av tidligere varianter ble oppgradert til samme standard som Mk VII. Virginia Mk IX introduserte haleskyts og ble produsert i ni eksemplarer. I tillegg ble 26 fly av tidligere varianter ombygd til samme standard som Mk IX.
Kristian Ingmar Moe
Kristian Ingmar Moe (født 3. oktober 1888 i Trysil, død 13. mars 1968), oftest bare omtalt som K.I. Moe, var småbruker, skogvokter, kontorist og lokalpolitiker fra Trysil. Han var i perioden 1920-1922 Arbeiderpartiets første ordfører i Trysil.
Han satt i kommunestyret for Arbeiderpartiet 1917-23, og 1926-29 og for Venstre 1934-37. Han var også medlem av og leder for en lang rekke kommunale utvalg og nemnder. Han var også leder av Trysil arbeiderparti og av Trysil arbeiderforening. Moe var med i flere diskusjoner i partiet på 1910-tallet, blant annet om minstelønn for skogsarbeidere i 1914, etableringen av en fagforening for skogsarbeidere i 1911, etableringen av Trysil arbeiderparti i 1913, og etableringen av avisen Østerdalens Social-Demokrat i 1915.
Moe var varamann til Stortinget i perioden 1919–1921 i valgkretsen Søndre Østerdalen.
Han var sønn av småbruker og sersjant Christian Moe fra Flermoen og Ingeborg Gjermundsdatter Hyllerasen, og overtok småbruket Rustad i Innbygda etter mora, som da var enke, i 1920. Han og kona Jenny hadde seks barn. Han arbeidet også som forretningsfører for Trysil Brannkasse fra etableringen i 1932 til 1943.
Han meldte seg inn i Nasjonal Samling i 1934; han var partiets lagleder i Innbygda, sentrumskretsen i Trysil, og kommunestyrerepresentant for NS fra 1937. Han ble arrestert i juni 1945 og senere dømt for landssvik.
NS hadde høyere medlemstall i Østerdalen enn ellers i landet. Flere steder var medlemstilslutningen til NS motivert av arbeidskonflikter i skogbruket og konfrontasjoner med streikende arbeidere, og skogeiere og skogeierrepresentanter var aktive i NS.
I 1963 var han forfatter for Trysil kommuneskogers jubileumsberetning. Han skrev også kapitlet om sivilrettslig administrasjon i allmennhistoriebindet av Trysil-boka, og to kapitler i Trysilvassdragets skogeierforenings jubileumsberetning.
Hinder
Hinder er et amerikansk rockeband fra Oklahoma, som ble opprettet i 2001, av trommeslageren Cody Hanson, gitaristen Joe «Blower» Garvey og den tidligere vokalisten Austin Winkler. Idolene deres er 80-tallsband som Bon Jovi, og de prøver å variere stilen på sangene så mye som mulig.
Dannelsen og starten
Før bandet ble dannet sang Austin Winkler i ett coverband, fram til 2001, da han møtte trommisen Cody Hanson, og gitaristen Joe Garvey på en fest. De bestemte seg kort tid etter møtet for å stifte bandet Hinder, og begynte å opptre i Oklahoma City. Pengene ble brukt til reklame, og til kostnadene for deres første EP, Far From Close. Den ble sluppet i 2003, og solgte ca. 5'000 kopier. To år senere fikk bandet to nye medlemmer, bassisten Mike Rodden, og gitaristen Mark King. Austin Winkler skrev selv mesteparten av musikken.
2013
Den 20. november 2013, ble det kunngjort via Loudwire at vokalisten Austin Winkler, sluttet i bandet. De sa at det ikke var skjedd noe negativt, men at de følte at det var på tide å komme seg videre.
Offentleglova
Offentleglova (lov 19. mai 2006 nr. 16 om rett til innsyn i dokument i offentleg verksemd) er en lov om innsynsrett i virksomheten som drives av forvaltningsorganer i Norge. Loven trådte i kraft den 1. januar 2009. Målformen i loven er nynorsk.
Vickers Virginia
Vickers Virginia ble trukket tilbake som bombefly i 1937, men var fortsatt i bruk i andre roller helt frem til 1941.
Offentleglova
Forarbeidene til loven er NOU 2003: 30, Ot.prp. nr. 102 (2004–2005) og Ot.prp. nr. 9 (2005–2006)
Loven erstattet lov 19. juni 1970 nr. 69 om offentlighet i forvaltningen, som trådte i kraft den 1. juli 1971.
Loven ble også styrket i 2004 av at offentlighetsprinsippet ble slått fast i grunnloven § 100 hvor det står: Enhver har Ret til Indsyn i Statens og Kommunernes Akter og til at følge Forhandlingerne i Retsmøder og folkevalgte Organer. og som var et helt nytt tillegg i Grunnloven.
Offentleglova av 2006
Offentleglova gjelder i utgangspunktet alle forvaltningsorganer (§ 2) og etablerer en utstrakt plikt for forvaltningen til å gjøre sine dokumenter offentlig tilgjengelige (§ 3).
Loven deler – på samme måte som offentlighetsloven av 1970 – opplysninger i tre grupper: (1) opplysninger som skal unntas fra innsyn (pga. taushetsplikt), (2) opplysninger som kan unntas fra innsyn og (3) opplysninger som ikke kan unntas fra innsyn. For gruppe 2 er det viktig å være oppmerksom på prinsippet om meroffentlighet (§ 11): Forvaltningen skal vurdere å gi helt eller delvis innsyn selv om opplysningene faller inn under en gruppe som det er adgang til å unnta fra innsyn.
Avslag på søknad om innsyn kan påklages til overordnet forvaltningsorgan (§ 32). Når saken er ferdigbehandlet i forvaltningen, kan man bringe inn et eventuelt endelig avslag for Sivilombudsmannen.
Offentleglova viderefører stort sett den gamle loven. Endringene går i hovedtrekk ut på å utvide rettighetene, tilpasse loven til praksis, fjerne uklarheter og unøyaktigheter og tilpasse loven til regelverket innen EU og EØS.
Høsten 2014 sendte Kommunal- og moderniseringsdepartementet ut på høring et forslag til endringer i offentleglova.
Offentlighetsloven av 1970
De viktigste elementene med i offentlighetsloven av 1970 var at
Offentlighetslover i andre land
Omkring 120 land har prinsippet om offentlighet i sitt lovverk. I 1766 innførte Sverige trykkefrihetslov som stadfestet offentlighet (Offentlighetsprincipen) dette regnes av mange som den første moderne offentlighetslov. I engelsktalende land omtales offentlighetslover som Freedom of information acts eller uformelt som sunshine acts. Danmark har Offentlighedsloven.
Yurie Tanaka
Yurie Tanaka (født 6. januar 1989) er en japansk skiskytter.
Hun representerte Japan under Vinter-OL 2018 i Pyeongchang, hvor hun ble nummer 80 på normaldistansen.
Nils Yttri
Nils Yttri (født 31. juli 1947 i Oslo, død 10. september 1980) var en norsk lyriker og billedkunstner.
Han vokste opp i Drammen og debuterte i 1979 med diktsamlingen Turister i nattens lugar og i 1980 kom samlingen Bokserens blod (1980). Yttri døde bare 33 år gammel og etter han døde kom Når min fantasi berører dine drømmer (1981) og Zenith (1982).
Hans Samlede dikt ble utgitt av Bokklubben i 1993 med etterord av Lars Saabye Christensen. Christensen har også skrevet flere artikler om Yttri, og et forord til Jeg har sett stjerner som sluttet å slukne, etterlatte dikt (2005). Yttri er også omtalt og gjendiktet i Christensens roman Byens spor: Skyggeboken (2019).
Paweł Cieślik (biskop)
Paweł Cieślik (født 15. juli 1940 i Czernice i Polen) er en katolsk prelat og emeritert hjelpebiskop i bispedømmet Koszalin-Kołobrzeg.
Prest
Hjelpebiskopen i Gniezno, Jerzy Stroba, ordinerte ham til prest den 25. juni 1964.
Irecê
Irecê er en kommune i delstaten Bahia i nordøstregionen av Brasil.
Paweł Cieślik (biskop)
Biskop
Den 3. desember 1994 utnevnte pave Johannes Paul II ham til hjelpebiskop i Koszalin-Kołobrzeg og [8titulærbiskop]] av Britonia. Paven bispeviet ham personlig den 6. januar året etter; medkonsekratorer var kurieerkebiskopene Giovanni Battista Re og Jorge María Mejía.
Shetland Islands Council
Shetland Islands Council (forkortet SIC) er navnet på de lokale myndighetene på den skotske øygruppen Shetland. SIC er den nordligste lokale myndighet i Storbritannia. SIC har blant annet har ansvaret for miljø, veier, fergetransport, sosialtjenester, renovasjon, brannvesen og havnevesen. SIC har rett til å kreve inn council tax. SIC består av 22 folkevalgte, hvor neste valg er i mai 2007. Dagens råd er satt sammen av 19 menn og 3 kvinner.
Paweł Cieślik (biskop)
Biskop
Den 19. september 2015 innvilget pave Frans hans aldersbetingede avskjedssøknad.
Shetland Islands Council
Politisk sammensetning i rådet:
Paweł Cieślik (biskop)
Episkopalgenealogi
Hans episkopalgenealogi er:
Shetland Islands Council
SICs kostnader for året 2005/2006 var £182 millioner, og dekket alle kostnadene til offentlige tjenester på Shetland. Inntektene fra avgifter, council tax og overføringer fra Scottish Executive utgjorde £130 millioner. Differansen på £52 millioner ble dekt opp av avkastning og overføring fra Shetlands ulike oljefond.
De største kostnadene er knyttet til utdanning, sosial- og omsorgstjenester, veier og transport og drift av oljeterminalhavnen i Sullom Voe.
Pia Myrvold
Pia Myrvold, (født 8. januar 1960 i Stavanger) er en norsk billedkunstner, som lager malerier, grafikk, klær som media og design av motekolleksjoner. Hun er søsteren til den avdøde musikeren Lasse Myrvold.
Karriere
Hun studerte sammen med blant annet maleren Charles Walter i California i 1977 og i 1978. Hun debuterte som billedkunstner på Vestlandsutstillingen i 1981 og deltok på Høstutstillingen i 1982. Hun hadde sin første separatutstilling i Haugesund Kunstmuseum i 1984.
Under pandemien i 2020 vendte hun hjem til fødebyen Stavanger. Hun etablerte stiftelsen Pia Myrvold Art Foundation som er et non-profit initiativ som har som mål å ivareta de viktigste hovedverk i Pia Myrvold internasjonale karrierer 1985 – 2020.
Payne Stewart
Payne Stewart (født 30. januar 1957, død 25. oktober 1999) var en amerikansk profesjonell golfspiller. Han omkom i en flyulykke 42 år gammel.
Ksienija Sankovitsj
Ksienija Andrejewna Sankovitsj , belarusisk Ксенія Андрэеўна Санковіч (født 27. juli 1990) er en belarusisk turner som spesialiserer seg i rytmisk gymnastikk. Hun representerte landet sitt under Sommer-OL 2012 i London, der hun tok sølv i mangekamp lag.
Cellofan – med døden til følge
Cellofan – med døden til følge er en norsk kriminalthriller fra 1998 regissert av Eva Isaksen. Hovedrollene spilles av Andrine Sæther og Sverre Anker Ousdal.
Filmen fikk blandet mottakelse av de norske filmkritikerne.
Handling
Marianne Hovden er en ung og pågående journalist som jobber i Dagbladet. En dag får hun en telefon fra sykehuset. Hun blir fortalt at hennes syke far ligger for døden, men at han har et sterkt ønske om å prate med henne. Marianne får beskjed av faren at hun må finne en eske med brev på loftet. Hun får streng beskjed om å ikke lese papirene, men brenne dem. Når Mariannes og hennes venn Peter bryter løftet, blir de begge sjokkert av innholdet. Dokumentene er en samling brev som anklager Mariannes far for mord. En rekke avisklipp forbinder brevene til mordet på en ung kvinne i en Østfoldbygd der han arbeidet som prest for 25 år siden. Alle brevene er signert «Agnus Dei».
Marianne er imidlertid overbevist om farens uskyld og bestemmer seg derfor for å reise tilbake til det lille stedet for å løse den gamle mordgåten. Med falskt navn og under dekke av å skrive om rehabilitering av rusmisbrukere på stedets bedehus prøver hun å løse den gamle mordgåten. Etterhvert som hun blir kjent med menneskene i byen får hun erfare at mordgåten stadig rører ved sterke følelser hos de involverte. Stedets predikant (Sverre Anker Ousdal) har de fleste i bygda i sin hule hånd og svært få vil snakke om hva som skjedde for 25 år siden. Under prosessen begynner hun å tvile på sin fars uskyld. Da hennes virkelige identitet blir kjent, settes sinnene i kok.
Om filmen
Cellofan fikk blandet mottakelse av anmelderne. Både Dagbladet, VG, Dagsavisen og Aftenposten gav den terningkast tre. Aftenpostens anmelder skrev blant annet at: «Kulturkonflikten mellom urban modernitet og landsens tradisjon blir aldri mer enn intrigemakeri, leverandør av drivstoff til et harkende spenningsmaskineri». Dagbladets anmelder skrev: «Dramatiske anslag i noen av personene blir aldri ordentlig forløst. Derfor er thrilleren bare glimtvis spennende, selv om det smeller som pokker rundt Hovden», mens VG skrev «Manuskriptet er fullt av logiske brister, og delvis nokså klisjéfylt. Også selve dialogen bærer preg av noe uforløst, selv om gode skuespillere dekker over en del av akkurat dette. Til tross for det, har Isaksen tilført filmen en intensitet og et driv som er ganske god». Hamar Arbeiderblad gav den terningkast fem og skrev følgende: «Det er et av A-lagene blant norske skuespillere som er halt inn i denne filmen, og som tegner troverdige personligheter. Med denne filmen viser Eva Isaksen at hun fortsatt behersker det stramme grepet som holder tempoet oppe i spenningssjangeren».
Proof
Proof kan vise til:
Geir Kvernmo
Geir Ivar Kvernmo (født 29. oktober 1955 i Trondheim) er en norsk tidligere langdistanseløper. Kvernmo ble norgesmester i 10 km terrengløp i 1987 og 1988, og hadde inntil 9. april 2017 den norske rekorden i maraton, på 2.10.17, satt i London Marathon 10. mai 1987. Kvernmo hadde også den norske rekorden på halvmaraton, 1.02.13, satt i Stockholm 28. august 1988, til den ble slått av Sondre Nordstad Moen 22. oktober 2017.
Han deltok i maraton i OL i 1988, men fullførte ikke. Kvernmo representerte U & IL Glimt i Orkdal fram til han flyttet til Oslo, der representerte han IF Minerva. Kvernmo vokste opp på Geitastrand og er Nils Kvernmos yngre bror.
Erik Garder
Erik Garder (født 16. august 1955) er en norsk tidligere bowlingspiller fra Oslo som representerte Strike BK og Frogner BK.
Han vant ti NM-gull i perioden 1977–1994. Ni av NM-gullene kom i double, og fem av disse ble vunnet sammen med Arne Svein Strøm.
Han vant kongepokalen i 1987.
Charles Brommesson
Fritz Johan Charles Brommesson (født 12. august 1903 i Helsingborg, død 1. september 1978 i Helsingborg) var en svensk fotballspiller som deltok i de olympiske leker 1924 i Paris.
Sverige vant åttendelfinalen med 8-1 over Belgia og i kvartfinalen beseiret de Egypt med 5-0. De tapte siden semifinalen til Sveits med 1-2. I bronsefinalen mot Nederland spilte de uavgjort 1-1 og omkampen, som ble spilt 9. juni 1924 på Stade de Colombes med 40 522 tilskuere, vant de med 3-1.
Brommesson spilte tolv landskamper for.
Langøytangen fyr
Langøytangen fyr ligger helt sør på Langøya utenfor Langesund i Bamble kommune i Telemark.
Fyret ble opprettet i 1839 og den nåværende fyrvokterboligen er fra 1939. Det ble satt opp en tågeklokke i 1887, tåkehorn i 1913, tyfon i 1953. I 1990 ble fyret automatisert. Der er i dag selvbetjent turisthytte i bygningene.
Hassel
Hassel (Corylus avellana) er ei mangestamma, oftest 3-5 meter høy busk, som er naturlig utbredt i Europa og Asia. Den kan av og til bli nesten treaktig med ei skjermforma krone. Barken er først lys gråbrun med korte stive hår. Senere blir den blank og mørkebrun med lyse korkporer. Gamle greiner kan ha furet grå bark.
Hassel er sambu. Knoppene er spredte, eggforma og flate inn mot skuddet. Knoppene er hunnblomster som blomstrer fram hos oss i mars-april. De åpner en liten blomst som er dyp rød-lilla eller mørkt burgunderrød. Hannblomstene er samlet i rakler og er gul-brune eller gulgrønne, og blomstrer samtidig. Skjellene er lysegrønn eller lysebrun.
Bladene er runde eller omvendt eggforma med runtakka rand og kort spiss. Oversida er frisk grønn og dunet av mange bløte hår, mens undersida er lysegrønn.
Hassel vokser overalt i Europa på fuktig og mineralrik jordbunn, hvor den danner kratt, skogbryn, underskog i frodige skoger.
Hasselnøtter
Frukten av hunnblomsten, hasselnøtt kan høstes og spises. De inneholder fett, protein og noe B-vitaminer. Oljen i nøttene kan brukes industrielt for å framstille matolje, såpe og oljefarger. Innhøstingen av nøttene gjøres når de er modne. Modne nøtter blir litt gulbrune i skallet og faller lett fra treet. Nøttesnutebillen legger egg i nøttene, derfor bør nøtter med hull i skallet sorteres ut. Nøtter som skal lagres må tørkes for å kunne oppbevares noen måneder. Tørkes de for fort eller for lenge kan de skrumpe inn og taper kvalitet, tørkes de for lite kan de mugne. Lagres de for lenge kan de harskne. Nøtter som har skrumpet inn under tørking kan bløtlegges før bruk, da vil de svelle igjen.
Vietnams riksvåpen
Vietnams riksvåpen tar utgangspunkt i det vietnamesiske kommunistpartiets emblem, med en gul femtakket stjerne på rød bakgrunn, slik det også er i nasjonalflagget. Tannhjulet symboliserer arbeiderne og et kornaks symboliserer bondebefolkningen. Riksvåpenet ble vedtatt som Nord-Vietnams riksvåpen 30. desember 1955, og ble riksvåpen for hele Vietnam etter sammenslåingen 2. juli 1976.
Ernest Lundeen
Ernest Caleb Arthur Lundeen (1878–1940) var en amerikansk politiker. Han var senator for delstaten Minnesota fra 1937 til han omkom i en flyulykke i 1940. Han representerte Minnesotas bonde- og arbeiderparti. Lundeen var isolasjonist i utenrikspolitikken og ville holde USA utenfor verdenskrigene.
Oppvekst, utdannelse og yrke
Han var sønn av de svenske immigrantene Charles Henry Lundin og Christine Charlotte Peterson, som begge kom fra Småland. Han var eldst av åtte søsken, men mistet fire av dem under en difteriepidemi. Han vokste opp i nybyggersamfunn i Midtvesten, der faren var metodistprest og bonde.
Politisk arbeid
I 1916 ble Lundeen valgt til medlem av Representantenes hus som en progressiv republikaner av La Follettes merke. Lundeens velgere var for en stor del svenske og norske arbeidere i Minneapolis. Han stemte imot verneplikt og USAs inntreden i den første verdenskrig og tapte så den republikanske nominasjonen. Før han forlot Representantenes hus, foreslo han en folkeavstemning om USAs medlemskap i Folkeforbundet.
I 1926 sluttet Lundeen seg til Minnesotas bonde- og arbeiderparti, og fra 1933 var han tilbake i Representantenes hus. Da Floyd B. Olson døde i 1936 ble Lundeen valgt til å erstatte ham som senatskandidat. Han fikk også støtte fra Det demokratiske parti og vant valget mot Theodore Christianson fra Det republikanske parti.
Lundeen hadde sterke venstresympatier og kontakt med kommunistene i Minneapolis og Saint Paul. Han stod bak gjentatte forslag om et føderalt trygdesystem for arbeidere under sykdom, ulykker, arbeidsledighet og graviditet, så vel som alderspensjon. Lundeens isolasjonisme kom også til å føre ham nærmere mellomkrigstidens tyskvennlige kretser i USA. Han lot seg påvirke av den tysk-amerikanske nazipropagandisten George Sylvester Viereck.
Lundeen stemte imot den amerikanske flåteopprustingen, hjelp til de allierte og vernepliktsloven av 1940. Han mente at USA burde sikre seg kontrollen over øyer av strategisk interesse i den amerikanske verdensdel, slik som Grønland og Nederlandsk Karibia. Etter krigsutbruddet foreslo han også at USA kunne ta europeiske besittelser i pant for krigsgjeld.
Ernest Lundeen omkom i en flyulykke under et uvær over Virginia i august 1940. Han etterlot seg kone og barn. Den politisk ambisiøse enken Norma (1896–1983) prøvde å bli nominert til Lundeens tidligere senatssete i 1942, som en av bonde- og arbeiderpartiets urokkelige isolasjonister, men tapte nominasjonen til Elmer Benson. Norma Lundeen giftet seg i 1944 på nytt med senator Rufus Holman.
Kjennsvasshytta
Kjennsvasshytta er en turisthytte med over 20 sengeplasser som tilhører Hemnes turistforening. Hytta ligger 530 moh og like ved det regulerte Kjennsvatnet. En kommer til hytta etter 41 km kjøring langs en gruset anleggsvei fra Umskaret på E12.
Asuka Hachisuka
Asuka Hachisuka (født 26. september 1992) er en japansk skiskytter.
Sifjord bedehus
Sifjord bedehus er bedehus i Senja kommune, Troms og Finnmark fylke.
Asuka Hachisuka
Hun representerte Japan under Vinter-OL 2018 i Pyeongchang, hvor hun ble nummer 81 på normaldistansen.
Sifjord bedehus
Bedehuset har 100 plasser.
Milan Rašić
Milan Rašić (født 2. februar 1985) er en serbisk volleyballspiller. Han representerte landet sitt under Sommer-OL 2012 i London, der laget hans ble slått ut i gruppespillet.
Administrasjon
Administrasjon av latin: administratio brukes om å forestå, lede eller bestyre en organisasjon. Ordet brukes også om stedet (bygningen) der administreringen foregår, og om selve organisasjonen som administrerer, som i statsadministrasjonen, som i folkelig dagligtale betegner både regjeringsbyggene og byråkratiet som arbeider der.
Administrasjonen arbeider både med organisasjonens hovedmål og med de nødvendige støttefunksjoner som tilsammen må til for å styre og vedlikeholde driften. Der er funksjoner som logistikk, innkjøp, betalingsformidling, personaladministrasjon, lønn, kontroller, rutiner med mer. Leder kalles også for administrator.
Funksjonen administrasjon er nødvendig for enhver organisasjon, men kan dekkes av en eller flere personer, avhengig av størrelsen på foretaket. Administrasjon er eget fag eller delfag ved de fleste utdanningstilbud som er rettet mot det offentlige eller næringslivet. Faget er gjerne kombinert med økonomi og regnskap i fagområdet økonomi og administrasjon.
I offentlige organisasjoner gir forvaltningsrett lovregler for hvordan administrasjonen skal arbeide. Forvaltningsrett tilhører den delen av jussen som omhandler offentlig rett.
IT
Innen informasjonsteknologi er administrasjon – eller vanligere systemadministrasjon – et begrep som benyttes om rutinemessige driftsoppgaver som oppretting av brukerkontoer og sørge for at servere fungerer etc.
Skille administrasjon og politisk ledelse
I flere land benyttes begrepet om de utskiftbare politiske ansatte tilhørende som er tilknyttet en (politisk) leder. For eksempel refererer Obama-administrasjonen til de mange tusen politisk- og administrativt ansatte som har fått sin stilling i forbindelse med denne presidentens presidentperiode. I norsk statsstyre er betydningen forskjellig, ettersom "administrasjonen" er de fast ansatte som ikke bytter jobb ved regjeringsskifte.
Amfitryon
Amfitryon (gresk: Ἀμφιτρύων, «trakasserer begge sider») var i gresk mytologi sønn av Perseus' sønn Alkaios, konge av Tiryns i Argolida. Han ble thebisk general og var venn av Panopevs.
Han drepte sin onkel Elektryon, konge av Mykene, ved et uhell og ble sendt i eksil av en annen onkel, Sthenelos. Han flyktet sammen med Alkmene, Elektryons datter, til Theben hvor han ble renset for skyld gjennom blodet til Kreon, hans onkel på morssiden og konge av Theben.
Alkmene som var synlig gravid og lovet til Amfitryon av hennes far, nektet å gifte seg med ham før han hevnet hennes brødres død. Alle unntatt én døde i slag mot tafierne. Det var da Amfitryon kom hjem fra denne ekspedisjonen at Elektryon ble drept. Amfitryon dro derfor i felten mot tafierne sammen med Kreon som hadde gått med på å støtte ham på den betingelsen at han drepte den teumesiske rev som ble sendt av Dionysos for å herje landet.
Tafierne forble derimot uovervinnelige frem til Komaitho, kongens datter, av kjærlighet til Amfitryon skar av hennes fars gyldne hår som gav ham udødelighet. Etter å ha beseiret fienden, drepte Amfitryon Komaitho og gav kongedømmet til tafierne til Kefalos. Da han kom hjem til Theben, giftet han seg med Alkmene som fødte tvillingsønner, Ifikles, sønn av Amfitryon, og Herakles, sønn av Zevs som hadde besøkt henne mens Amfitryon var borte.
Han falt i slaget mot minyerne som han hadde satt i gang et felttog mot sammen med den unge Herakles for å frigjøre Theben fra en fornedrende skattlegging. Ifølge Evripides overlevde han dette felttoget og ble drept av sin sønn Herakles i sin galskap.
Plautus' komedie
Amfitryon er hovedperson i Titus Maccius Plautus' (254-184 f.Kr.) komedie Amfitryon (Amphitruo) som gir et komisk blikk på Jupiters forførelse av Alkmene.
Itabela
Itabela er en kommune i delstaten Bahia i nordøstregionen av Brasil.
Ermengard av Carcassonne
Ermengard av Carcassonne var vicomtesse av Agde og Béziers i dagens Frankrike på 1000-tallet. Hun var datter av greve Peter-Raimond av Carcassonne (død ~1060) og søster av greve Roger av Carcassonne (død 1067), den siste greven av Carcassonne.
Ermengard giftet seg med Raimond Bernard Trencavel, vicomte av Albi og Nîmes (vicomte er egentlig vicecomte, det vil si visegreve, også kalt borggreve). Da broren døde barnløs i 1067, overtok Ermengard og ektemannen Béziers og Carcassonne. Trencaveldynastiet skulle vare i 142 år, fram til albigenserkorstoget i 1209.
Kristi himmelfartsdag
Kristi himmelfartsdag (gresk: ἀνάληψις τοῦ Κυρίου; latin: ascensio Domini ) er en kristen bevegelig helligdag som feires torsdagen 39 dager etter første påskedag. I 2023 dagen på. Kristi himmelfartsdag feires til minne om at Jesus Kristus, ifølge Lukasevangeliet, skal ha fart opp til himmelen 39 dager etter sin oppstandelse.
Festen ble antagelig innført på 300-tallet, da enkelte kristne kirker begynte å feire den som en egen fest. Det første kjente eksempel på at denne finnes i en liturgisk kalender, er fra begynnelsen av 300-tallet, da synoden i Elvira avviste en skikk med å begynne en ny fasteperiode etter den førtiende dag. Begrunnelsen for en slik faste ser ut til å ha vært at man ville markere at Kristus var tatt bort fra jorden. Feiringen nevnes også i prekener av St. Johannes Khrysostomos og andre.
I Norge er Kristi himmelfartsdag en helligdag etter loven. Men dagen er ikke offisiell flaggdag i Norge.
I krisepakken fra Gro Harlem Brundtlands tredje regjering i desember 1992 skulle Kristi himmelfartsdag flyttes til nærmeste lørdag og opphøre som helligdag, men dette ble nedstemt.
I en meningsmåling i 2023 svarte rundt 1 av 10 personer i Norge at de tror på at Jesus stod opp fra de døde slik det står beskrevet i bibelen.